Er mwyn gweithredu Metro llwyddiannus, bydd angen integreiddio pob modd trafnidiaeth yn llawn, a bydd angen i’r priffyrdd chwarae rhan bwysig yn y gwaith hwn gan ddarparu mynediad i Barc Glannau Dyfrdwy i drafnidiaeth cludo nwyddau, bysiau ac ar gyfer teithiau na ellir eu gwneud drwy fodd amgen. Mae cynllun Gwella Coridor yr A55/A494/A548 yn Sir y Fflint yn elfen allweddol o system drafnidiaeth integredig aml-fodd y Metro. Yn ogystal â gwella cysylltedd rhwng economïau Gogledd-ddwyrain Cymru a Gogledd-orllewin Lloegr, bydd gwella llifau traffig a chapasiti ar y rhwydwaith cefnffyrdd yn lleihau’r achosion o ddefnydd diangen o ffyrdd lleol a’r tagfeydd a geir ar hyn o bryd ar y ffyrdd hynny. Yn ogystal â gwella diogelwch, yn enwedig yn yr ardaloedd trefol, bydd hyn hefyd yn rhyddhau capasiti a fydd yn allweddol i greu mwy o gyfleoedd i gerdded, beicio a theithio ar fysiau ar ffyrdd lleol yn Sir y Fflint ac yn rhoi mynediad i’r rhwydwaith rheilffyrdd drwy orsaf arfaethedig Parcffordd Glannau Dyfrdwy. Bydd dyluniad cynllun Gwella Coridor Sir y Fflint yn sicrhau y bydd hynny’n elfen gwbl integredig o’r Metro ac mae’n cynnwys seilwaith i sicrhau y gwneir y defnydd mwyaf posibl o ddulliau teithio llesol a bysiau.
A successful Metro will require a full integration of transport modes and highways will need to play an important part of the mix providing access to Deeside Park for freight, buses and for trips that are not possible by alternative modes. The A55/A494/A548 Flintshire Corridor Improvement scheme is a key element of the Metro multi-modal integrated transport system. As well as improving connectivity between the economies of North West Wales and North West England, improving traffic flows and capacity on the trunk road network will alleviate the existing rat-running and congestion on local roads. This will not only improve safety, especially in the urban areas, but also free up capacity that will be key in generating greater opportunities for walking, cycling and bus travel on local roads within Flintshire and provide access to the rail network via the proposed Deeside Parkway station. The design of the Flintshire Corridor Improvement will ensure that will be a fully integrated element of the Metro and includes infrastructure to maximise active travel and bus usage.